IslaMHOUS@ scm —— — 7797ل‎ 


Kwanini Muislamu haruhusiwi kusherehekea 
maulidi?. 


[Swahili- Kiswahili- سواحيلي‎ ] 
سي‎ 


Mtunzi: 
Alhidaaya.com 


UR 


Mfasiri: 
Alhidaaya.com 


Kimerejewa na: 
Yunus Kanuni Ngenda. 
Abubakari Shabani Rukonkwa. 











Wl 


لماذا لايحتفل المسلم بمولد النبي وغيرها من البدع والخرافات؟ 
چ سي 
الولت: 
موقع الهداية 
موقع الهداية 


يونس كنون نغندا 
أبويكر شعبان ركونكرا. 


IsIaMHOUS@ «com 


226ر 








بسماللالرمزالرعیم 


Kwanini Muislamu haruhusiwi kusherehekea 
maulidi?. 


uu 


AlhamduliLLaah - Sifa njema zote Anastahiki Allaah 
(Subhaanahu wa Ta’aala) Mola wa walimwengu wote, Swalah 
na salamu zimshukie kipenzi chetu Mtume Muhammad (Swalla 
Allaahu 'alayhi wa aalihi wa sallam) na Swahaba zake (Radhiya 
Allaahu 'anhum) na waliowafuata kwa wema mpaka Siku ya 
Mwisho. 


Zifuatazo ni sababu na hoja ambazo Muislam mwenye kupenda 
kufuata haki na mwenye kutaka apate uongofu ili abakie katika 
njia iliyonyooka na ajiepushe na mambo ya baatil. Hoja ni za 
wazi kutoka katika Our-aan na Sunnah. Hoja za kupinga jambo 
hili ziko nyingi sana, lakini tulizozikusanya tunatumai kuwa 
zitamtosheleza Muislamu aikinaishe nafsi yake kuwa Maulidi ni 
jambo la uzushi katika dini kwa hiyo ni bora kutenda amali zile 
tulizopata mafundisho yake kutoka kwa Mtume (s.a.w), 
Maswahaba wake na Salafu Swaalih (Watu wema walio 
tangulia). 


1- Sababu Ya Kwanza: 
Kumpenda Mola Mtukufu Aliyetuumba 


Kwanza kabisa ni kwa sababu ya kumpenda Mola Mtukufu 
Aliyetuumba Ambaye Anataka kuhakikisha kuwa mapenzi yetu 
ambaye tokea kuzaliwa Kwake ni kumfuata Mtume (s.a.w) 
kwake hadi kufa kwake hakufanyiwa wala hakusherehekea siku 
yake ya kuzaliwa. 


Anasema Allaah Mtukufu: 

WI J 
aay واللة غَفُورٌ‎ aE id الله وَیَغْفِر لم‎ AEG قل إن كُنثم تحبون الله فائيعونِي‎ (( 
(( 


Sema: Ikiwa nyinyi mnampenda Allaah basi nifuateni mimi, )) 
Allaah Atakupendeni na Atakufutieni madhambi yenu. Na 
Allaah ni Mwenye kufuta madhambi na Mwenye kurehemu)). 


(Al-'Imraan: 31] 
2-Sababu Ya Pili: 








Kufuata amri yake Mtume (s.a.w) ya kushikamana na Sunnah 
Zake na Sunnah za Makhalifa wake. 
أوصيكُمَ بتفوى الله وَالسّمْع والطاعة وإن تأمّر عَلیْكُمْ عَبٌْ حبشي ء وأنَهُ مَنْ يَش‎ ( ( 
مِلگمْ فسيرى اختلافا كثيرا . فَعَليْكُمْ بسُئتي وة الخُلفاء الراثيبين المَعْدِيّينَ » عضوا‎ 
بالتواجذ » وإِيَاكُمْ ومُحدثات الأمُور فإِنَ گل بذعَةِ ضلالة))‎ Gile 


رواه أبو داود » والترمذي وقال حديث حسن صحیح 


((Nakuusieni kumcha Allaah, usikivu na twaa hata ikiwa 
kiongozi wenu (Au atakayekuamrishen) ni Mtumwa wa Habash. 
Mtakaoishi miongoni mwenu mtaona ikhtilafu nyingi. Kwa hiyo 
shikamaneni na Sunnah zangu na Sunnah za Makhalifa 
waliongoka baada yangu. Ziumeni kwa magego (zikamateni kwa 
nguvu wala msiziache). Na tahadharini na mambo ya uzushi 
kwani kila bid'ah ni upotofu). 


[Abu Daawuud, At-Trimidhiy kasema Hadiyth Hasan Swahiyh]. 


Kwa hiyo inamtosheleza Muislamu hoja hii pekee ya kuwa 
Mtume (s.a.w) wala Maswahaba zake hawakusherehekea 
Maulidi, kumfanya naye asisherehekee. 


Na hiyo ndiyo sababu kubwa ya Waislamu kukhitilafiana na 
kugawanyika makundi makundi. 


Amesema Imaam Maalik (r.h): "Hakunakitakachotengeneza 
Ummah huu wa mwisho ila kwa kile kilichotengeneza Ummah 
wa mwanzo". 

Na maadam Salafus-Swaalih (wema waliotangulia) 
hawakufanya bid'ah kama hii, sisi ni lazima tuwe na khofu 
kubwa ya kuifanya. 


3-Sababu Ya Tatu: 


Ametuamrisha Allaah Mtukufu tufuate aliyotuletea Mtume 
(s.a.w), na tujiepushe na aliyotukataza. 


)) الرسُولُ فَحْدُوهُ وَمَا نَهَاكُمْ عَنْهُ فانتَهُوا‎ AET وما‎ (( 
((Na anachokupeni Mtume chukueni, na anacho kukatazeni 
jiepusheni nacho)) [Al-Hashr: 7]. 


4-Sababu Ya Nne: 
Kufuata amri ya Kumtii Allaah na Mtume wake (s.a.w). 


Anasema Allaah Mtukufu katika Aayah nyingi ndani ya Qur-aan 
Tukufu: 


)) وأطِيعوا الله وَأطِيعُوا الرّسُول‎ (( 
((Na mtiini Allaah na mtiini Mtume (( [At-Taghaabun: 12] 
Na kumtii Allaah ni kumtii Mtume (s.a.w) 

( م ُطع JA‏ فقذ أطاع اللة )) 


((Mwenye kumtii Mtume basi ndio amemtii Allaah)) (An-Nisaa: 
80]. 


5-Sababu Ya Tano: 


Kutokufuata amri ya Mtume (s.a.w) ni kumkhalifu na kupata 
adhabu kali. 


((فليّخذر الذين یخَالِفُون عن oal‏ أن تُصيبَهم فثتة أو يُصِيبَهُمْ عَذاب أليم)) 
((Basi nawatahadhari wanaokhalifu amri yake, usije 8‏ 
msiba au ikawapata adhabu chungu)) [An-Nuur: 63].‏ 


6-Sababu Ya Sita: 


Kumpinga Mtume (s.a.w) ni sababu ya kuingizwa motoni. 

| SA ASIN VOR h AT A LAANE Fa 


((ومن aiia‏ الرّسول من بعد ما بين له الهدى ai‏ غَيْر سبيل المَومِنِين نوله ما 
تولى abais‏ جهنم وساءت مَصييرًا)) 











((Na anayempinga Mtume baada ya kumdhihirikia uongofu, na 
akafuata njia isiyo kuwa ya Waumini, tutamuelekeza 
alikoelekea, na tutamuingiza katika Jahannamu. Na hayo ni 
marejeo maovu)) | An-Nisaa: 115]. 


7-Sababu Ya Saba: 


Kuogopa upotovu unaompeleka mtu motoni Mtume (s.a.w) 

Alikuwa akitanguliza khutba zake kwa kutoa maonyo hayo: 

((إن خير الكلام كلام الله وخير الهدي هدي محمد صلى الله علي وسلم وشر الأمور 
محدثاتها وكل محدثة بدعة وكل بدعة ضلالة وكل ضلالة في النار)) أخرجه مسلم 


((Maneno bora ni kitabu cha Allaah (Our-an) na Uongofu bora 
kabisa ni uongofu wa Muhammad (s.a.w) na jambo la shari 
kabisa ni uzushi, na kila uzushi (katika dini) ni bid'ah (uzushi) na 
kila bid'ah ni motoni)) 


[Muslim katika Swahiyh yake] 
8-Sababu Ya Nane: 


Khofu ya kuwa miongoni mwa kundi litakaloingia motoni, 
alipoonya katika Hadithi ifuatayo kuwa makundi Mtume (s.a.w) 
yote yanayojiita ni ya Kiislam na hali hayafuati mafunzo kama 
aliyokuja nayo yeye, yatakuwa motoni isipokuwa kundi moja. 
Maswahaba walishituka na wakataka kujua ni kundi gani hilo 
moja, akawajibu kuwa ni kundi ambalo watu wake watakuwa 
wanafuata mwendo wake na wa Maswahaba zake. 


((افترقت اليهود على إحدى وسبعين فرقة» وافترقت النصارى على اثنتين وسبعين 
فرقة» وستفترق هذه الأمة على ثلاث وسبعين فرقة كلها في النار إلا واحدة.)) 
فقال الصحابة : من هي يا رسول الله؟ قال: ((من كان على مثل ما أنا عليه 

((Waligawanyika Mayahudi katika makundi sabini na moja, na 


waligawanyika Manaswara katika makundi sabini na mbili, na 
utagawanyika Umma wangu katika makundi sabini na tatu, yote 

yataingia motoni ila moja!)) Maswahaba wakasema: 'Ni kundi 
lipi hilo Ee Mtume wa Allaah? Akajibu: ((Ni lile ambalo 
litakuwa katika mwenendo wangu hii leo na Maswahaba 
zangu)). 











Imepokewa na Maimaam At-Tirmidhiy na Al-Haakim]. ] 
9-Sababu Ya Tisa: 
Kuitikia wasiya wa Allaah ili kubakia katika njia iliyonyooka 
Anasema Allaah Mtukufu: 

((وأنَ هذا صيراطي مُستَقِيمًا فائيعُوه و رلا تتبعوأ السبل فتقرّق بكم عن سبيله دلخم 

وصاكم به Sh‏ تتقون)) 

((Na kwa hakika hii ndiyo Njia Yangu Iliyonyooka. Basi 
ifuateni, wala msifuate njia nyingine, zikakutengeni na Njia 


yake. Haya Amekuusieni ili mpate kumcha Mungu)) [Al- 
An'aam: 15] 


10-Sababu Ya Kumi: 
Vitendo visivyokuwa vya Sunnah havipokelewi 
من عمل ليس عليه أمرنا فهو رد)) البخاري‎ (( 
((Atakayetenda kitendo kisichokuwa chetu (katika dini yetu) 
basi kitarudishwa)) [Al-Bukhaariy]. 


Hivyo mtu atapoteza muda wake, labda na gharama ya 
kutekeleza bid'ah hii na kumbe amali hii haina thamani yoyote 
mbele ya Allaah. 


11-Sababu Ya Kumi Na Moja: 


Maulidi yamezushwa karne ya nne (miaka mia nne) baada ya kufa 
Mtume (s.a.s) na watu wenye kufru. 


Walioanzisha Maulidi ni viongozi wa Faatwimiyyun huko Misr (hawa 
walikuwa ni Rawaafidh (Mashia) katika dhehebu la Ismailiyah 

| Makoja| walianza kusherehekea Maulidi ya ‘Aliy bin Abi Twaalib 
(Radhiya Allaahu “anhu), na Maulidi ya Hasan na Husayn (Radhiya 
Allaahu “anhuma), na Maulidi ya Faatwimah az-Zahraa (Radhiya 

Allaahu “anha), na Maulidi ya kiongozi wao aliye hai kwa wakati ule. 
Sasa kwa nini tuwafuate wao? Na kama alivyotujulisha 

Mtume (s.a.w) kwamba watu bora kabisa wa kuwafuata ni wa karne 
tatu pekee aliposema: 














((خير القرون قرني ثم الذين يلونهم ثم الذين يلونهم)) متفق عليه 


((Karne zilizo bora kabisa ni karne yangu, kisha inayofuatia kisha 
inayofuatiya)) [Al-Bukhaariy na Muslim] 


12-Sababu Ya Kumi Na Mbili: 


Makafiri wanafurahi Waislamu wanapofanya Bid'ah kwani ni 
kuacha mafunzo sahihi ya dini na ni kuzifuta Sunnah za 
Mtume (s.a.w). 


Napoleon Bonaparte alimpa Shaykh Al-Bakriy Riyaal mia nane za 
Ufaransa (inasemekana ni mia tatu kwenye sehemu zingine) ili 
arudishe bid'ah ya Maulidi naye akahudhuria mwenyewe Maulidi. 
Maana makafiri wanajua kuwa Waislam wanaposhughulishwa na 
vipumbazo kama hivyo, husahau matakwa yao ya msingi na muhimu. 


13-Sababu Ya Kumi Na Tatu: 


Baadhi ya maneno katika Maulidi yana kufru ya kumpandisha 
Mtume (s.a.w) cheo cha usawa na Allaah Mtukufu wakati yeye 
ametuonya tusifanye hivyo 


)7 کروی كا أظرك التصارى: الس اق خری. ھا آنا dada‏ 
ورسوله)) متفق عليه 


((Msinitukuze Kama Manaswara walivyomtukuza Masiyh mwana wa 
Maryam, hakika mimi na mja kwa hiyo semeni mja wa Allaah na 
Mjumbe Wake)) [Al-Bukhaariy na Muslim] 


14-Sababu Ya Kumi Na Nne: 


Wanapoinuka kumswalia Mtume (s.a.w) wanaamini kwamba roho 
yake inahudhuria wakati huo 

Hii ni itikadi ovu kabisa, na pia yeye mwenyewe alikuwa hapendi 
kuinukiwa alipokuwa hai, vipi mtu anayempenda amfanyie jambo 
analolichukia wakati amekufa? 














Siku moja Maswahaba walikuwa wamekaa msikitini pamoja na 
Abubakar (r.a) ambaye alikuwa akisoma Our-aan. 'Abdullah ibn 
Ubbay ibn Saluul, mnafiki mkubwa alikuja akaweka takia na mto 
wake akaketi. Alikuwa ni mwenye sura nzuri na mwenye lugha ya 
ufasaha. Alisema: "Ewe Abu Bakar, muulize Mtume 

(s.a.w) atuonyeshe alama ya utume wake kama walivyotuonyesha 
Watume wengine. Mfano, Muusa (a.s) ametuletea Ubao (wa Tauraat), 
"Issa (a.s) alituletea Injiyl na meza ya chakula kutoka mbinguni, 
Daawuud (a.s) alituletea Zabuur, Swaalih (a.s) alitulietea ngamia wa 
kike" Abu Bakar (r.a) aliposikia akaanza kulia. Mara akaingia 
Mtume (s.a.w) na Abu Bakar (r.a) akawaambia Maswahaba wengine 
wainuke kumpa heshima Mtume (s.a.w) na kumpa malalamiko ya 
mnafiki. Mtume (s.a.w) akasema: ((Sikizeni! Msiniinukie mimi 
bali.... 


al 


((na simameni kwa ajili ya Allaah)) [Al-Baqarah: 238] (dalili kutoka 
Tafsiyr Ibnu Kathiyr] 


15-Sababu Ya Kumi Na Tano: 
Kuchanganyika kwa wanawake na wanaume 


Jambo ambalo limekatazwa katika dini na katika sherehe hii 
kumedhihirika sana hasa pande za nchi zetu za Afrika Mashariki. Na 
uovu huu unafikia hadi kuimba kwa pamoja na kuchezesha vichwa 
kama kwamba ni dansi fulani. Imefika hadi maulidi kuitwa “disco 
maulidi’ 


16-Sababu Ya Kumi Na Sita: 


Kuwaigiza Manaswara 

Manaswara wanasherehekea siku ya kuzaliwa 'Issa (a.s) kama 
wanavyodai. Na Waislamu haitupasi kusherehekea siku ya 
kuzaliwa Mtume (s.a.w) kwani tumefundishwa kuwa tufanye 
kinyume na wao katika mambo yetu. 














Vilevile Mtume (s.a.w) kasema: 
((خالفوا المشركين» أحفوا الشواربء وأوفوا اللحى)) البخاري و مسلم‎ 


((Kuweni kinyume na Washirikina, punguzeni masharubu na fugeni 
ndevu)) [Al-Bukhaariy na Muslim] 


Na kufanya hivyo (kusherehekea Maulidi) tutakuwa tunajifananiza 
nao, na jambo hilo la kuwaiga na kujifananisha na mambo yao 
limekatazwa kama alivyosema Mtume (s.a.w). 


((من تشبه بقوم فهو منهم )) أحمد و أبو داود 


Anayejishabihisha na watu basi naye ni miongoni mwao)) | Ahmad, 
Abu Daawuud] 


17-Sababu Ya Kumi Na Saba: 
Dini imekamilika hakuna tena haja ya kuleta mambo ya dini mapya 


Kuzusha mambo mapya ya dini ni kama kumtuhumu Mtume (s.a.w) 
kuwa ametukhini mafunzo ya dini na hakuyakamilisha, bali kuna 
aliyoyaficha na hakutupa yote!! Na hali aliikamilisha dini kama 
ilivyompasa. Aayah hii chini iliteremshwa kudhihirisha ukamilifu wa 
dini ya Mola Mtukufu 


زم pli éll‏ دنک وآئمنٹ yis pke‏ ورهبيث لق الام (Če‏ 


((Leo Nimekukamilishieni Dini yenu, na nimekutimizieni Neema 
Yangu, na Nimekupendeleeni UISLAMU uwe ndiyo Dini)) [Al- 
Maaidah: 3] 


Sasa vipi watu walete mafundisho ya dini mapya yasiyotokana na 
mafunzo kutoka kwa Allaah Mtukufu na Mtume Wake (s.a.w) 
Anauliza Allaah Mtukufu: 

((Au hao wana miungu ya kishirikina waliowatungia 011 2 
idhini Allaah?)) [Ash-Shuura 21] 


18-Sababu Ya Kumi N a Nane: 


Kudhihirisha imani kwa kupenda yale aliyokuja nayo 
Mtume (s.a.w) pekee. 


ا سس D‏ ان KAZI‏ خٹی رکون UB a‏ جلت (Ch‏ بیت bwa‏ متجیخہ 
رَوَيْنَاهُ في Asali" ÚS‏ ِإِسْنَادٍ صّجیح. 


Kutoka kwa Abu Muhammad Abdullah Ibn 'Amr Bin Al-'Aasw 
(r.a) ambaye alisema: Mtume (s.a.w) kasema: ((Hatokuwa kaamini 
(kikwelikweli) mmoja wenu mpaka mapenzi yake yatakapomili 
(yatakapotii au kuwafikiana) kwenye yale niliyoyaleta)) 
(mafundisho) [Hadiyth Hasan iliyotoka katika kitabu “Al-Hujjah” 
ikiwa na mtiriko mzuri wa mapokezi]. 


19-Sababu Ya Kumi Na Tisa: 
Kuacha mambo yenye shaka na kubakia katika yaliyo wazi 


عَنْ أبي مُحمَّدٍ الحسّنٍ بْنِ علي بْنِ أبي طالِبء سٍبٔط رَسُولٍ الله صلی الله عليه وسلم وَرَيْحَائَتهِ 
رضي الله عنهماء قال: Ghia‏ مِنْ رَسُول الله صلی اللہ عليه وسلم: ((5غ ما يريك إلى ما لا 
يَرِيْبِكَ )) رَوَاهُ ésa All‏ وَالنْسَائِىُ وَقَالَ isa l‏ حَدِيث حَسَن صّحيح. 


Kutoka kwa Abu Muhammad Al-Hasan Ibn “Aliy Ibn Abi Twaalib 
mjukuu wa Mtume (s.a.w) na kipenzi chake (r.a) alisema: "Nilihifadhi 
kutoka kwa Mtume (s.a.w) maneno haya: ((Acha kile kinachokutia 
shaka ufuate kile kisichokutia shaka)). [Imesimuliwa na At-Tirmidhiy 
na An-Nasaaiy, At-Tirmidhiy akisema kuwa ni hadiyth Hasan na 
Swahiyh). 


20-Sababu Ya Ishirini: 

Mwezi huu wa Rabiy'ul Awwal ni mwezi alioaga dunia Mtume (s.a.w) 
sasa vipi Muislamu asherehekee? 


Wanachuoni wote wameafikiana kuwa siku hii ya tarehe 12 Rabiy ul 
Awwal ni siku aliyofariki Mtume (s.a.w) Vipi sasa watu watakuwa 
wanafurahi kwa siku kama hiyo? Anas bin Maalik (r.a) anatuhadithia 
kuwa: "Hakuna siku ambayo watu wa Madiynah walikuwa na furaha 
ya hali ya juu kama siku aliyohamia Mtume (s.a.w) katika mji huo. Na 
hakuna siku ya huzuni kabisa kwa watu wa Madiynah kama siku 
aliyoaga dunia Mtume (s.a.w). 


Inaonekana kama sisi tunakwenda kinyume na maadili ya wale watu 
bora waliokuwa wakimpenda Mtume (s.a.w) hata kuliko nafsi zao 
wenyewe. 


21-Sababu Ya Ishirini Na Moja: 
Sababu za Waislamu wanaoshikilia Bid'ah 
1- Kufuata bila ya kupata elimu sahihi 


Ukitaka kujua hoja za Waislamu wanaofuata bid'ah, hutopata kutoka 
kwao hoja nyingi kutoka katika Our-aan na Sunnah, bali ni hoja za 
kutokana na rai zao tu, au watakwambia, 'kwani kuna ubaya gani?'. Na 
hata wakitoa hoja kutoka katika Our-aan na Sunnah basi 

utakuta kwamba wanazifasiri dalili hizo isivyokusudiwa bali 
wanazishabihisha na matamanio yao kama Anavyosema 

Allaah Mtukufu: 


الذي أنزْل عَلَيْكَ الكتاب ai‏ يات مُحْكمَاتٌ d ga‏ الكتاب ja‏ مُتَشَابِهَاتٌ gii ali‏ ة 
))3 در éh‏ ام ٠‏ واخر - دين في 
لوبهم رَيْعٌ فَيَتَبِعُونَ مَا تشَابَة مِنْهُ ابْتَعَاء Aii‏ وَابْتَعَاءِ تأويله)) 


((Yeye Ndiye Aliyekuteremshia Kitabu (hiki Our-aan). Ndani yake 
zimo aayah Muhkam (nyepesi kufahamika) ambazo ndizo msingi 
(asili) wa Kitabu (hiki). Na ziko nyingine Mutashaabihaat 
(zinababaisha kama habari ya Akhera, za Peponi na Motoni na 
mengineyo ambao yamekhusika na Roho). Wale ambao nyoyoni 

mwao mna upotofu wanafuata zile zinazobabaisha kwa kutaka 
kuwaharibu watu na kutaka kujua hakika yake vipi)) (Al-'Imraan: 7] 


Na ukizingatia utaona kuwa Waislamu wanaofuata Bid'ah sio wenye 
elimu ya juu, kwani ukilinganisha na wanaofuata Sunnah utaona 
kuwa kuna tofauti kubwa sana. Na hivyo ndivyo Allaah 

Mtukufu Anavyomjaalia kumpa elimu ya upeo yule mwenye kufuata 
haki. Na tujiulize Maulamaa wangapi wacha Mungu wenye elimu 
madhubuti wanafuata Bid'ah? Si rahisi kuwapata, bali ukiuliza 
wanaofuata Sunnah na wenye elimu kubwa ambayo athari yake 
tunaiona leo hii na itaendelea kizazi hadi kizazi In Shaa 

Allaah, utakuta ni wengi sana, miongoni mwao ni Maimamu wanne; 
Imaam Shaafi'iy, Ahmad bin Hanbali, Abu Haniyfah, Maalik, Sufyaan 
Ath-Thawry. Wasimulizi wa Hadiyth kina Al-Bukhaariy, Muslim, 
Abu Daawuud, At-Tirmidhiy, An-Nasaaiy, Ibn Maajah na kadhalika. 
Maulamaa maarufu; Ibn Taymiyah, ibnul Oayyim, ibnul Jawzy, ibnul 
Mubaarak, ibnu Hajar, ibnu Kathiyr, Imaam An-Nawawy, na 
waliopita katika miaka ya karibuni kama kina: ibn 'Uthaymiyn, ibn 
Baaz, Shaykh Al-Albaaniy na kadhalika. Hata katika jamii yetu kuna 
waliokuwa wamejaaliwa kupewa kipaji cha elimu kama kina Shaykh 
"Abdullah Swaalih Al-Faarisy na kina Al-Amiyn na Muhammad 
Oaasim Mazrui, Haarith Swaalih na wengineo wengi, bila kuwataja 
walio hai ambao hawana idadi kwa wingi wao. 


2- Kufuata matamanio ya nafsi 


Hufuata matamanio ya nafsi inavyopenda na sio kufuata haki. 
Wengine kutokana na unasaba wao huwa ni kwao kama utukufu kuwa 
nao wamo katika unasaba wa Mtume (s.a.w). 


Anasema Allaah Mtukufu: 
(I عَن ستبيل‎ ahai الْهَوَى‎ až ((لا‎ 


((Wala usifuate matamanio yakakupoteza kwenye Njia ya 
Allaah)) [Swaad: 26[ 


3- Ugumu wa kuacha mila uliotokana na mababa na mababu 

Mitume waliopita walikuwa wakiwaita watu wao wawafuate 
waliyokuja nayo ya haki walipendelea kubakia katika ujinga na mila 
za mababa zao. Na Waislamu wenye kufuata mambo ya bid'ah nao ni 
vile vile ukiwauliza kwa nini hamuachi mambo yasiyo 

katika mafundisho ya Mtume (s.a.w) wanajibu hivyo hivyo kuwa 'vipi 
tuache Maulidi na hali tumekulia nayo?, au tutaachaje kitu ambacho 
mababa zetu walikuwa wakifanya?? Ina maana wao walikuwa 
hawajui?" 


Anasema Allaah Mtukufu: 


at fjr‏ ےی 


((وَإِذَا قيل لَهُمْ تَعَالوْا إِلَى مَا أَنرَل الله وَإِلَى a‏ قَالُوأ حَسْبْنَا مَا وَجَدْنَا عَلَيْهِ آبَاءنَا أَوَلَوْ كَانَ 
آبَاؤْهُمْ لآ يَعْلَمُونَ G‏ ولا يهتڎون)) 

((Na wanapoambiwa: Njooni kwenye yale Aliyoyateremsha Allaah, 

na kwa Mtume, husema: Yanatutosha tuliyowakuta nayo baba zetu. 

Je, hata ikiwa baba zao walikuwa hawajui kitu wala 

hawakuongoka?)) [Al-Maaidah: 104] 


Au walikuwa wakisema: 
مُهْتَدُونَ))‎ aa é عَلَى‎ Új a عَلَى‎ Geti وَجَدْنَا‎ ÚI (بَلَ قَالوا‎ 


((Bali wanasema: Hakika sisi tuliwakuta baba zetu wanashika dini 
makhsusi, basi na sisi tunafuata nyayo zao)) 


[Az-Zukhruf: 22] 
4- Kukhofu kutokuungana na wengi wanaofuata bid'ah 


Wengine ukiwauliza kwa nini unafuata bid'ah ya Maulidi. Jibu ni 
kuwa anakhofu kuwa yeye peke yake ataonekana kuwa hasomi 
Maulidi katika kundi lake, na hii ni hatari ya kukhofu watu badala ya 
kumkhofu Mola Mtukufu na pia ni kwenda na mkumbo kwa kudhani 
kuwa wengi ndiyo wenye haki! Haya Anatueleza Allaah kuwa: 


y‏ دم s oa‏ که د A‏ ۔., ۔ 7 بے بی گے ey‏ كم بره 
((وَإن تطع اکٹر مَن في الارض يضبلوك عن Jau‏ الله إن يَتبعونَ إلا الظن وَإِنَ هم إلا 
يتخرصون)) 

((Na ukiwatii wengi katika hawa waliomo duniani watakupoteza na 
Njia ya Allaah. Hawa hawafuati ila dhana tu, na hawakuwa ila ni 
wenye kusema uwongo tu)) [Al-An'aam: 116] 


5- Wengine wanasema kuwa ni kudhihirisha mapenzi ya 
Mtume (s.a.w). 


Je, mapenzi ya Mtume (s.a.w) yadhihirike siku moja tu? Au katika 
mwezi huu tu? Na si siku zote? Hayo bila shaka ni mapenzi ya uongo. 
Mapenzi ya kweli ni yale ya kumkumbuka siku zote na kumtii 
umpendaye. Haya ya Maulidi hayana moja kati ya mawili hayo. 


6- Hoja ya kusema ni Bid'atun-hasanah (uzushi mzuri) 


Mojawapo yao ni kuwa Maulidi ni Bid'atun-hasanah. Katika dini ya 
Kiislamu hakuna bid'ah nzuri kwani Mtume (s.a.w) alipotuonya 
alisema 'Kullu Bid'atin Dhwaalaah' (kila bid'ah ni upotofu). Na ikiwa 
kauli hii wanaipinga kuwa sio KILA bid'ah, basi wanasemaje kuhusu 
kauli ya Allaah Mtukufu Anaposema: 


((كُلُ تفس دَآئِقَةُ األمؤت)) 
((Kila nafsi itaonja mauti)) (Al-'Imraan: 185]‏ 


Je, tupinge pia kauli hii kuwa sio kila nafsi? Na je, ina maana kuwa 
kuna watu wengine watabakia hawatokufa na hali tunatambua kuwa 
hakuna atakayebakia ila Mwenyewe Mola Mtukufu? 


Mwisho: 


Kuna maswali machache ambayo anatakiwa kuyajibu mtu 
mwenye kusherehekea kuzaliwa mtume (s.a.w): 


1.Nimara ngapi alisherehekea mtume siku ya uzao wake? 


2.Ni sehemu gani maswahaba walisherehekea malidi? 

3.Nichakula gani walicho kula wakisherehekea maulidi wakati 
wa sherehe ya maulidi? 








4.Ni nashiidi au nyimbo walikuwa wakiimba wakati 
wakisherehekea Maulidi?. 


TNB: Majibu ya maswali haya yanatakiwa yatolewe katika 
Ouraan na Sunna sahihi za mtume (s.a.w), au katika Athari za 
Maswahaba (r.a) na Mataabii walio kuja baada ya maswahaba. 


Ikiwa hauta pata majibu ya maswali haya jiulize wanao 
sherehekea wamepata wapi? Na iliwafikia vipi? Huo ndio 
Uzushi katika dini ya Mwenyezi Mungu. 


Tunamuomba Allaah Mtukufu atuongoze kwa kutuonyesha yaliyo 
haki ili tuyafuate na Atuonyeshe yaliyo baatil tujiepushe nayo. 
Aamiyn. 


MASWALI KABLA YA KUSOMA. 


1: Kuna malengo gani kwenye ujumbe huu mmoja? 

2: Kinasemaje kitabu kitakatifu kuhusu hilo? 
3: Qur-an inasemaje kuhusu hilo? 


4: Ipi rai yako baada ya hapo? 


KIINI CHA MADA: 


Baada ya kuumbwa Adam (s.a.w), ujumbe mmoja wamepewa watu 
karne na karne, kuna umuhimu wa kuwakumbusha watu ujumbe huu 
na kuwaweka katika njia iliyo nyooka, amewatuma Mwenyezi Mungu 
mmoja wa kweli Manabii na Mitume kama vile Adam, Nuuh, 
Ibrahim, Mussa, Issa na Muhammad (s.a.w), ili wafikishe ujumbe 
mmoja nao ni: (Mungu wa kweli ni mmoja tu muabuduni). 


Mungu mmoja wa kweli ndiye (Muumbaji) na ndiye muabudiwa. 





























Amemtuma Mtume Afikishe ujumbe huu 

Nuuh (s.a.w) Mungu ni mmoja muabuduni 
Mwenyezi Mungu 

Ibrahim (s.a.w) Mungu ni mmoja muabuduni 
Mwenyezi Mungu 

Mussa (s.a.w) Mungu ni mmoja muabuduni 
Mwenyezi Mungu 

Issa (s.a.w) Mungu ni mmoja muabuduni 
Mwenyezi Mungu 

Muhammad (s.a.w) Mungu ni mmoja muabuduni 
Mwenyezi Mungu 





Kwa hakika Mwenyezi Mungu ametuma Mitume wastahamilivu na 
wengineo tunaowajua na tusiowajua miongoni mwa Manabii wake na 
Mitume wake, ili watekeleze mambo mengi yakiwemo: 


1: Kupokea wahyi wa Mwenyezi Mungu na kuwafikishia watu wao na 
wafuasi wao. 

2: Kuwafundisha watu tauhidi na kutakasa ibada zao kwa ajili ya 
Mwenyezi Mungu. 


3: Wawe ndio kiigizo chema kwa kauli na matendo ili watu wawaige 
katika njia ya kuelekea kwa Mwenyezi Mungu. 


4: Kuwaelekeza wafuasi wao namna ya kumuogopa Mwenyezi 
Mungu na kumtii na kufuata amri zake. 


5: Kuwafundisha wafuasi wao mambo ya dini na tabia njema. 


6: Kuwaongoza wafanyao maasi na washirikina wanaoabudu 
masanamu na wengineo. 


7: Kuwaambia watu ya kwamba watafufuliwa baada ya kufa kwao na 
watahesabiwa siku ya kiyama kutokana na matendo yao, atakayekuwa 
amemuamini Mwenyezi Mungu peke yake na akafanya matendo 
mema malipo yake ni pepo, na yeyote atakae mshirikisha Mwenyezi 
Mungu na akamuasi mafikio yake ni motoni. 


Kwa hakika Manabii hao na Mitume hao amewaumba na amewatuma 
Mungu mmoja tu. 


Kwa hakika ulimwengu na viumbe vilivyomo vinakubali kuwepo 
Mungu muumbaji na vinashuhudia kuwa Mwenyezi Mungu ni mmoja 
tu, Mwenyezi Mungu ndiye aliyeumba ulimwengu na vilivyomo 
miongoni mwa binadamu na wanyama na wadudu. Naye ndiye 
aliyeumba kifo na uhai wenye kumalizika na maisha ya milele. 


Kwa hakika vitabu vitakatifu upande wa Mayahudi na Manaswara 
vyote vinashuhudia uwepo wa Mwenyezi Mungu na kumpwekesha. 


Kwa hakika yule anaetafuta haki atakapo soma maana ya Mungu kwa 
kina na ukweli kabisa katika vitabu vitakatifu na Qur-an Tukufu 
ataweza kupambanua sifa maalum zinazo muhusu Mwenyezi Mungu 
bila ya kushirikiana na miungu ya uongo. Na hizi ni baadhi ya sifa: 


1: Mwenyezi Mungu wa kweli ndiye muumbaji na siyo kiumbe. 


2: Mwenyezi Mungu wa kweli ni mmoja hana mshirika, na siyo zaidi 
ya mmoja hakuzaa wala hakuzaliwa. 

3: Mwenyezi Mungu ni mwenye kutakasika kutokana na taswira ya 
viumbe, hadirikiwi (haonekani) na macho hapa duniyani. 


4: Mwenyezi Mungu ni wa enzi, hafi wala hajitokezi au kujifananisha 
na maumbile ya viumbe vyake. 


5: Mwenyezi Mungu ndiye mwenye kutegemewa na viumbe mwenye 
kujiendesha, mwenye kujitosheleza na viumbe wake, havihitajii hana 
mzazi wa kike wala wa kiume wala mke wala mtoto, hahitaji kula 
wala kunywa wala msaada wa yeyote. Lakini viumbe vilivyoumbwa 
na Mwenyezi Mungu ni vyenye kumuhitaji. 


6: Mwenyezi Mungu ni mwenye kutakasika kwa sifa za ukamilifu 
asizo shirikiana wala kushabihiana na yeyote katika viumbe wake, 
hakuna anaye fanana nae. 


Na yawezekana kutumia sifa hizi na sifa nyinginezo zinazo muhusu 
Mwenyezi Mungu peke yake katika kfichua na kupinga miungu yote 
inayodaiwa ya uongo. 


Na sasa niacheni narudi kwenye ujumbe mmoja uliotajwa hapo juu ili 
nichukue baadhi ya dalili kutoka katika kitabu kitakatifu na Our-an 
Tukufu zinazo tilia mkazo ya kuwa Mwenyezi Mungu ni mmoja. Na 
kabla ya yote napenda nikushirikisheni katika fikra hii: "Kuna baadhi 
ya wakristo wanadai kwamba Mungu ni mmoja na wao wanamwamini 
Mungu mmoja" 


Na ukweli uliopo katika kusoma kwangu sana kuhusu ukristo na 
mjadala pamoja na wakristo nimekuta kwamba "Mwenyezi Mungu" 
kwa upande wao anafungamana na mambo yafuatayo: 


1: Mungu Baba. 
2: Mungu Mwana. 
3: Mungu Roho Mtakatifu. 


Kwa hakika kwa maumbile ya kawaida na akili iliyokuwa safi 
inampelekea mpekuzi wa mada hii kuwauliza maswali mengi 
wakristo: 


Nini maana yenu kusema ya kwamba "Mungu ni mmoja" 
wakati nyinyi mnaashiria miungu watatu? 


ISIOMHOUSe com 


| ا 











Je! Mwenyzi Mungu ni mmoja kagawanyika katika utatu au 
utatu umekuwa kitu kimoja (1 katika 3 au 3 katika 1)? 


Ukijumlisha hayo na ukizingatia itikadi ya baadhi ya wakristo 
kwamba miungu hawa watatu wana kazi maalum wana sifa 
maalum na namna maalum kama ifuatavyo: 


1: Mungu Baba = ndiye muumbaji. 
2: Mungu Mwana - ndiye mwokozi. 
3: Mungu Roho mtakatifu - ndiye mshauri. 


Kwa hakika madai ya wakristo ya kwamba Yesu ni mwana wa 
Mungu, au ni Mungu, au ni sehem ya Mungu, yanapingana na 
yale yaliyoelezwa katika Taurati na Injili, kwasababu imeelezwa 
ya kwamba Mwenyezi Mungu hatoonekana na yeyote hapa 
duniani: "Naye Baba aliyenipeleka amenishuhudia. Sauti yake 
hamkuisikia wakati wowote, wala sura yake hamkuiona. " 
(Yohana 5:37). 


" Ambaye yeye peke yake hapatikani na mauti, amekaa katika 
nuru isiyoweza kukaribiwa; wala hakuna mwanadamu 
aliyemwona, wala awezaye kumwona. Heshima na uweza una 
yeye hata milele. Amina " (waraka wa kwanza kwa Timotheo 
6:16). 


" Kisha akasema, Huwezi kuniona uso wangu, maana 
mwanadamu hataniona akaishi (Kutoka 33:20). 


Tukiziangalia hizi dalili na nyinginezo kwa hakika mimi naona 
ajabu sana na kujiuliza maswali kwa ukweli na uaminifu vipi 
tunaweza kuoanisha maneno ya wale wanaosema ya kwamba 
Issa (Yesu) ni Mungu na dalili za kitabu kitakatifu zinazo elezea 
na kuthibitisha ya kwamba hakuna yeyote aliyemuona 
Mwenyezi Mungu wala kusikia sauti yake?!. 


Je! Mayahudi hawakumuona Issa (Yesu) (Mungu mwana 
kama wanavyo itakidi baadhi yao) kipindi kile na familia 
yake au wafuasi wake na kusikia sauti yake? 

Kwanini Taurati na Injili vinaeleza ya kwamba Mwenyezi 
Mungu hajaonekana na yeyote wala kumsikia, kisha 
tunaona ya kwamba Issa (Yesu) waliomuona na kumsikia 
sauti yake wanaitakidi kuwa ni Mungu au mtoto wa Mungu? 
Je! Kuna siri iliyojificha kuhusu ukweli wa Mwenyezi 
Mungu? 


Taurati inaelezea kinyume cha hayo inanukuu kuhusu kauli ya 
Mwenyezi Mungu: " Sikusema kwa siri, katika mahali pa nchi 
ya giza; sikuwaambia wazao wa Yakobo; Nitafuteni bure; Mimi, 
Bwana, nasema haki; nanena mambo ya adili (Isaya 45:19). 


Ikiwa ndivyo uhakika uko wapi? Samahani soma dalili zilizo 
tangulia vizuri zaidi ya mara moja na ufikirie vizuri kwa 
umakini. 

Na tuondoke pamoja katika msafara wa kutafuta ukweli kuhusu 
Mwenyezi Mungu katika kitabu kitakatifu na Our-an Tukufu 
nikitaraji mtakubaliana nami kutokana na rai zenu na muono 
wenu baada ya kuzingatia kwenu Aya na dalili na kusoma 
kwenu kitabu hiki kwa mazingatio na kutafuta haki. 


Kwa kuchunga mada tuliyonayo nitataja dalili bila ya kuweka 
nyongeza yoyote nataraji mazingatio kwa umuhimu wa mada 
hii. 


MWENYEZI MUNGU NI MMOJA WA KWELI KATIKA 
(Agano la kale): 


" Sikiza, Ee Israeli; Bwana, Mungu wetu, Bwana ndiye mmoja. 
(Kumbukumbu la torati 6:4). 


"Je! Mwenyezi Mungu mmoja hajatuumbia roho ya maisha na 
kuturuzuku"?. (Malaki 2:15). 

" Ninyi ni mashahidi wangu, asema Bwana, na mtumishi 
niliyemchagua; mpate kujua, na kuniamini, na kufahamu ya 
kuwa mimi ndiye; kabla yangu hakuumbwa Mungu awaye yote, 
wala baada yangu mimi hatakuwapo mwingine. Mimi, naam, 
mimi, ni Bwana, zaidi yangu mimi hapana mwokozi ". (Isaya 
43:10-11). 


" Bwana, Mfalme wa Israeli, Mkombozi wako, Bwana wa 
majeshi, asema hivi; Mimi ni wa kwanza, na mimi ni wa 
mwisho; zaidi yangu mimi hapana Mungu. "?. (Isaya 44:6). 


" Hubirini, toeni habari; naam, na wafanye mashauri pamoja; ni 
nani aliyeonyesha haya tangu zamani za kale? Ni nani 
aliyeyahubiri hapo zamani? Si mimi, Bwana? Wala hapana 
Mungu zaidi ya mimi; Mungu mwenye haki, mwokozi; hapana 
mwingine zaidi ya mimi. (Isaya 45:21). 


Je! Unakumbuka dalili nyingine kama hizo. 


MWENYEZI MUNGU NI MMOJA WA KWELI KATIKA 
(Agano jipya): 

" Na uzima wa milele ndio huu, Wakujue wewe, Mungu wa 
pekee wa kweli, na Yesu Kristo uliyemtuma (Yohana 17:3). 


" Ndipo Yesu alipomwambia, Nenda zako, Shetani; kwa maana 
imeandikwa, Msujudie Bwana Mungu wako, umwabudu yeye 
peke yake " (Matayo 4:10). 


" Sikia, Israeli, Bwana Mungu wetu ni Bwana mmoja nawe 
mpende Bwana Mungu wako kwa moyo wako wote, na kwa 
roho yako yote, na kwa akili zako zote, na kwa nguvu zako zote. 
Na ya pili ndiyo hii, Mpende jirani yako kama nafsi yako. 
Hakuna amri nyingine iliyo kuu kuliko hizi. Yule mwandishi 
akamwambia, Hakika, Mwalimu, umesema vema ya kwamba 
Mungu ni mmoja, wala hakuna mwingine ila yeye ". 


(Marko 12:28-33). 


" Kwa sababu Mungu ni mmoja, na mpatanishi kati ya Mungu 
na wanadamu ni mmoja, Mwanadamu Kristo Yesu " (waraka wa 
kwanza kwa Timotheo 2:5). 

"16 Na tazama, mtu mmoja akamwendea akamwambia, 
Mwalimu, nitende jambo gani jema, ili nipate uzima wa milele? 
Akamwambia Kwani kuniuliza habari ya wema? Aliye mwema 
ni mmoja. Lakini ukitaka kuingia katika uzima, zishike amri 
Akamwambia, Zipi? Yesu akasema, Ni hizi, Usiue, Usizini, 
Usiibe, Usishuhudie uongo." (Matayo 19:16-17). 


Je! Unaweza kutaja dalili zingine zinazo thibitisha ya kwamba 
Mwenyezi Mungu ni mmoja na sio watatu?. 


MWENYEZI MUNGU NI MMOJA WA KWELI KATIKA 
OUR-AN TUKUFU. 


Amesema Yeye Mwenyezi Mungu Mtukufu: 


(Sema: Yeye Mwenyezi Mungu ni wa pekee. Mwenyezi Mungu 
Mkusudiwa. Hakuzaa wala hakuzaliwa. Wala hana anaye fanana 
naye hata mmoja). (Surat Ikhlas 1-4). 


(Na hatukumtuma kabla yako Mtume yeyote ila tulimfunulia ya 
kwamba hapana mungu isipo kuwa Mimi. Basi niabuduni Mimi 
tu). (Surat Ambiyaa 25). 


(Kwa hakika wamekufuru walio sema: Mwenyezi Mungu ni wa 
tatu wa Utatu. Hali hakuna mungu ila Mungu Mmoja. Na ikiwa 
hawaachi hayo wanayo yasema, kwa yakini itawakamata adhabu 
chungu wale wanao kufuru). (Surat Maida 73). 


(Hakika Mungu wenu bila ya shaka ni Mmoja). 
(Surat Sswafaat 4). 


(Au nani anaye uanzisha uumbaji, kisha akaurejesha? Na nani 
anaye kuruzukuni kutoka mbinguni na kwenye ardhi? Je! Yupo 
mungu pamoja na Mwenyezi Mungu? Sema: Leteni hoja zenu 
kama nyinyi ni wasema kweli). (Surat Nnamli 64). 


Kwa hakika ujumbe huu (kumpwekesha Mwenyezi Mungu) 
ndiyo mada ya msingi ndani ya Our-an Tukufu. 

HITIMISHO 


Kwa hakika dalili hizi na nyinginezo nyingi katika kitabu 
kitakatifu na Our-an Tukufu zinaonyesha yasiyokuwa na shaka 
ndani yake ya kwamba Mwenyezi Mungu ni mmoja hakuna 
mwingine zaidi yake, kitabu kitakatifu kinasema: " Sikia, Israeli, 
Bwana Mungu wetu ni Bwana mmoja nawe mpende Bwana 
Mungu wako kwa moyo wako wote, na kwa roho yako yote, na 
kwa akili zako zote, na kwa nguvu zako zote. Na ya pili ndiyo 
hii, Mpende jirani yako kama nafsi yako. Hakuna amri nyingine 
iliyo kuu kuliko hizi. Yule mwandishi akamwambia, Hakika, 
Mwalimu, umesema vema ya kwamba Mungu ni mmoja, wala 
hakuna mwingine ila yeye ". (Marko 12:28-33). 


Na Our-an Tukufu inataja jambo hili katika kauli yake 
Mwenyezi Mungu Mtukufu: 


(Sema: Yeye Mwenyezi Mungu ni wa pekee). (Surat Ikhlas: 1). 


Na kitabu kitakatifu hakitilii mkazo ya kwamba Mwenyezi 
Mungu ni mmoja tu bali kinatilia mkazo pia ya kwamba 
Mwenyezi Mungu ndiye muumbaji na muokoaji pekee, "Ninyi 
ni mashahidi wangu, asema Bwana, na mtumishi niliyemchagua; 
mpate kujua, na kuniamini, na kufahamu ya kuwa mimi ndiye; 
kabla yangu hakuumbwa Mungu awaye yote, wala baada yangu 
mimi hatakuwapo mwingine. Mimi, naam, mimi, ni Bwana, 
zaidi yangu mimi hapana mwokozi ". (Isaya 43:10-11). 


Kwa sababu hiyo inabainika ya kwamba Uungu wa Issa (Yesu) 
au Roho mtakatifu au wengine tofauti na hao wawili hauna 
mashiko, wala dalili juu yake hawakuwa isipokuwa ni viumbe 
miongoni mwa viumbe wa Mwenyezi Mungu, hawana chochote 
katika maamrisho, wao si waungu wala hawafananishwi na 
Mungu. Hakuna kinacho fanan nae kwa mujibu wa kitabu 
kitakatifu na Our-an Tukufu. 


Kwa hakika Mwenyezi Mungu amewakasirikia Mayahudi kwa 
sababu ya upotevu wao na kuabudu miungu tofauti pamoja na 
Yeye, "Ikawa Israeli kujiungamanisha na Baal-peori; hasira za 

Bwana zikawaka juu ya Israili" (Hesabu 25:3), na akaharibu 
Mussa (s.a.w) ndama yao ya dhahabu. 


Kwa upande mwingine wamepata adhabu na mateso baadhi ya 
wakristo waliokuwa wakimpwekesha Mwenyezi Mungu, yote 
hayo ni kwasababu wameamini tauhidi ya Mwenyezi Mungu na 
wakakataa kubadilisha mafundisho sahihi ya kumpwekesha 
Mwenyezi Mungu ya Nabii Issa (s.a.w) na wakakanusha uzushi 
wa utatu mtakatifu ulioanzishwa na Paulo na wafuasi wake. 


Muhtasari wa maneno Mwenyezi Mungu amemtuma Adam na 
Nuuh na Ibrahim na Mussa na Issa na Muhammad (s.a.w) 
kuwalingania watu katika imani ya kumuamini Mwenyezi 
Mungu na kumtakasia ibada yeye peke yake hana mshirika wala 
mwenza utakasifu ni wake. Huu ndio ujumbe wao wote. 


Mungu wa kweli ni mmoja tu muabuduni peke yake. 


Kwa hali namna ilivyo ni kwamba ujumbe wa Manabii na 
Mitume ni mmoja kwa sababu hiyo na dini yao ni moja. Ikiwa 
ndivyo ni ipi dini ya hao Manabii na Mitume?. 


Kwa hakika kiini cha ujumbe wao kinasimama juu ya 
"kujisalimisha" kwa Mwenyezi Mungu, hili ndilo neno 
linalobeba maana ya "Uislam" na ndivyo lilivyoeleweka katika 
lugha ya kiarabu. 


Na kwa hakika Our-an imaetilia mkazo ya kwamba Uislam 
ndiyo dini ya haki kwa Manabii wote wa Mwenyezi Mungu na 
Mitume wake, na tunaweza kufuatilia uhakika huo uliopo ndani 
ya Our-an kwenye kitabu kitakatifu pia. (Tutafatilia uhakika huo 
katika kitabu kitakatifu kijacho akipenda Mwenyezi Mungu). 

Na mwisho kabisa, ni wajibu juu yetu kwa ajili ya kupata 
ufupisho wa maneno kuupokea ujumbe huu na kuuamini kwa 
ukweli na ikhlas. Lakini jambo hili halitoshi peke yake! Bali ni 
wajibu juu yetu pia kuamini Manabii wote wa Mwenyezi Mungu 
na Mitume wake (na inakusanya imani hiyo kumuamini Mtume 

Muhammad s.a.w), na kufuata mwongozo wao na kuufanyia 
kazi hii ndio njia ya kupata maisha mazuri ya milele. 


Ewe unayetafuta uhakika kwa ukweli kabisa na kutaka kuokoka 
yakupasa kutafakari katika jambo hili na kuzingatia sasa hivi 
kabla muda haujapita. Kabla hujafikiwa na umauti ghafla! Nani 
anajua lini ataondoka?. 


Baada ya kutafakari na kuzingatia katika jambo hili muhimu 
sana na kwa akili yenye kudiriki na kwa moyo safi unaweza 
kuchukua uamuzi ya kwamba Mwenyezi Mungu ni mmoja hana 
mshirika katika Uungu wake wala mtoto, yapasa kumuamini 
yeye na kumuabudu peke yake na kuamini ya kwamba 
Muhammad ni Nabii na Mtume kama vile Nuuh na Ibrahim na 
Mussa Issa (s.a.w). 


Na kwa sasa yawezekana ukatamka —ukitaka-maneno haya: 


Ash-hadu an laa ilaha illa Llah wa ash-hadu anna Muhammada 
rasulu Llah. (Nakiri kwa moyo na kutamka kwa ulimi ya 
kwamba hapana Mola apasae kuabudiwa kwa haki isipokuwa 
Mwenyezi Mungu mmoja tu, na nakiri kwa moyo na kutamka 
kwa ulimi ya kwamba Muhammad ni mja wa Mwenyezi Mungu 
na Mtume wake). 


Shahada hii ndiyo hatua ya kwanza ya kufanya kuelekea katika 
maisha ya milele na ndio ufunguo wa kweli wa milango ya pepo. 


Na utakapokiri kufuata njia, ni juu yako kutafuta msaada kwa 
rafiki yako au jirani yako Muislam aliye karibu na Msikiti au 
kituo cha kiislam ili upate elimu zaidi. 


Anasema Mwenyezi Mungu Mtukufu: 


(Sema: Enyi waja wangu walio jidhulumu nafsi zao! Msikate 
tamaa na rehema ya Mwenyezi Mungu. Hakika Mwenyezi 
Mungu husamehe dhambi zote. Hakika Yeye ni Mwenye 
kusamehe, Mwenye kurehemu” Na rejeeni kwa Mola wenu 
Mlezi, na silimuni kwake, kabla ya kukujieni adhabu. Kisha 
hapo hamtanusuriwa” Na fuateni yaliyo bora kabisa katika yale 

yaliyo teremshwa kwenu kutoka kwa Mola wenu Mlezi, kabla 
haijakujieni adhabu kwa ghafla, na hali hamtambui). 


(Azzumar: 53-55). 


Na rehma na amani za Mwenyezi Mungu zimwendee Mtume 
wetu Muhammad bin Abdallah pamoja na familia yake na 
Maswahaba zake na watakao mfuata kwa wema hadi siku ya 
mwisho. 








